2. ΒΑΣΙΛΙΚΟΝ ΔΙΑΤΑΓΜΑ της 25 Αυγ./5 Σεπτ. 1920 Περί κωδικοποιήσεως των περί υγιεινής και ασφαλείας των εργατών διατάξεων ΄Εχοντες υπ’ όψει το άρθρ. 11 του Ν. 2193 π. τροποποιήσεως και συμπληρώσεως διατάξεων εργατικών τινων νόμων, απεφασίσαμεν και διατάσσομεν: Αι διατάξεις του ν. ΓπΛΔ΄ π. υγιεινής και ασφαλείας των εργατών και περί ωρών εργασίας και αι διατάξεις του άρθρ.6 §§ 3, 4 και 5 του ν. 2193 π. τροποποιήσεως και συμπληρώσεως εργατικών τινων νόμων (15.Λα.1) κωδικοποιούνται εις έν ενιαίον κείμενον νόμου, έχον ούτω: ΄Αρθρον 1 Οι βιομήχανοι, βιοτέχναι, έμποροι, και παντός είδους επιχειρηματίαι και εργοδόται ή διευθυνταί ή διαχειρισταί εταιρικών επιχειρήσεων, «ναυπηγείων, χημικών εργαστηρίων, αποθηκών, εργασιών φορτώσεως και εκφορτώσεως, υπαιθρίων εργασιών κατασκευής και επισκευής οιωνδήποτε έργων, θεάτρων και εγκαταστάσεων παντός είδους δημοσίων θεαμάτων, γραφείων δημοσίων και ιδιωτικών «υποχρεούνται να διευθετώσι και διατηρώσι:τα εργοστάσια, εργαστήρια, και καταστήματα αυτών, ως και τα εν αυτοίς μηχανήματα, εργαλεία, και εξαρτήματα αυτών εις τρόπον εξασφαλίζονται τους παρ’  αυτοίς εργαζομένους και τους περιοίκους κατά κινδύνων ζωής, της υγείας, και της σωματικής ακεραιότητος, εφ’ όσον η φύσις της επιχειρήσεως επιτρέπει. Ιδίως δε δέον όπως λαμβάνηται παρ’ αυτών μέριμνα:α)Να τηρήται εν τοις τόποις της εργασίας η υπό της υγιεινής απαιτουμένη καθαριότης. β)Να διατηρείται κατά μεν την ημέραν φυσικός φωτισμός επαρκής, πλην των εργασιών εκείνων αίτινες, ως εκ της φύσεως αυτών, απαιτούσι τεχνητόν φωτισμόν, κατά δε την νύκτα ο τεχνητός φωτισμός να είναι επαρκής, λαμβανομένων των αναγκαίων προφυλάξεων δια την ασφάλειαν του προσωπικού κατά των εκ του φωτισμού κινδύνων. γ)Ο χώρος εκάστου διαμερίσματος εργατών να είναι ανάλογος προς τον αριθμόν αυτών, καθ’ ην αναλογίαν αερισμού ορίζουσιν οι κανόνες υγιεινής, ανανεουμένου κατά τους αυτούς κανόνας του αέρος του διαμερίσματος. δ)Να μη υπάρχη υγρασία επί του δαπέδου και των τοίχων του διαμερίσματος. ε)Τα μηχανήματα παντός είδους, οι τροχοί, αι τροχαλίαι, και οι ιμάντες οι μεταδίδοντες την κινητήριον δύναμιν, να είναι εγκατεστημένα και να λειτουργώσιν υπό τους καλλιτέρους δυνατούς όρους, οίτινες ασφαλίζουσι τους εργάτας κατά κινδύνων ζωής ή σωματικής ακεραιότητος. ς)Τα ικριώματα εις τας οικοδομικάς εργασίας και επιχειρήσεις να κατασκευάζωνται κατά τρόπον ασφαλίζοντα τους εργάτας κατά παντός κινδύνου. ζ)Εις τας υπαιθρίους εν γένει εργασίας να λαμβάνηται πάσα δυνατή πρόνοια, όπως ασφαλίζωνται οι εργάται κατά παντός κινδύνου, προφυλάσσωνται δε από της επιδράσεως των ηλιακών ακτίνων κατά το θέρος. Τα εντός « » προσετέθησαν δια του άρθρ. 1 του ν. 2943 (15.Θα.5.). Εις εκτέλεσιν του άνω άρθρου και του (Αντί για τη σελ. 283) Σελ. 283(α) Τεύχος 1297-Σελ. 1 Υγιεινή και ασφάλεια χώρων εργασίας και εργαζομένων 15.Λ.α.1-2 άρθρ. 3 Αν. Ν. 30/31 Οκτ. 1935 π. κυρώσεως διεθνούς συμβάσεως περί αναγραφής του βάρους επί των μεταφερομένων μεγάλων δεμάτων (τομ. 19) εξεδόθη το Β.Δ. 20/27 Μαΐου 1938 π. αναγραφής του βάρους επί των μεταφερομένων δια πλοίου μεγάλων δεμάτων (τομ. 19). ΄Αρθρον 2 Δι’ ειδικών Β.Δ/των, εκδιδομένων μετά πρότασιν του Ανωτάτου Συμβουλίου της Εργασίας, ορισθήσονται εκάστοτε, δι’ εκάστην βιομηχανικήν επιχείρησιν, αι ώραι της εργασίας και της προς ανάπαυσιν διακοπής αυτής, αναλόγως της φύσεως αυτής. ΄Αρθρον 3 «Πας εργοδότης και πας διευθυντής, διαχειριστής, ιδιοκτήτης, τεχνίτης, εργάτης ή εργάτρια επιχειρήσεως ή επαγγέλματος παραβαίνων τας διατάξεις του ν. ΓπΛΔ΄ και των προς εφαρμογήν αυτού Β.Δ/των και ειδικών κανονισμών τιμωρείται, αν δεν υπάρχη περίπτωσις εφαρμογής αυστηροτέρων διατάξεων του Ποινικού Νόμου, δια χρηματικής ποινής (δραχμών 300 μέχρι 3.000) και με φυλάκισιν μέχρις έξ μηνών. Η χρηματική αύτη ποινή πολλαπλασιάζεται αναλόγως του αριθμού των διακεκριμένων παραβάσεων ή του αριθμού των εργατών, επί κινδύνω ή εις βάρος των οποίων εγένετο η παράβασις, μη δυναμένη όμως να υπερβή εν συνόλω τας (10.000 δραχμών).Το δικαστήριον εν τη αυτή αποφάσει δύναται να επιδικάζη εξ επαγγέλματος και χρηματικήν ικανοποίησιν του παθόντος από (δραχμών 100 μέχρι 1.000) ασχέτως της ζημίας, ην ούτος υπέστη, ως επίσης να διατάσση το κλείσιμον του εργοστασίου, εργαστηρίου, αποθήκης ή καταστήματος, εφ’ όσον δεν πληροί τους όρους των νομικών διατάξεων και κανονισμών περί υγιεινής και ασφαλείας των εργατών και υπάρχει περί τούτου έκθεσις του υγειοτεχνικού συμβουλίου. Απαγγελλομένου του τοιούτου κλεισίματος κατά τα ανωτέρω, δημιουργείται, τούτω και μόνω τω λόγω, υπέρ του εκμισθωτού λήξις της υφισταμένης μισθώσεως συνεπάγουσα το δικαίωμα προς έξωσιν και ισχύοντος έτι ενοικιοστασίου. Οι τεχνικοί διευθυνταί υποχρεούνται όπως ανυπερθέτως εντός δύο μηνών από της ενάρξεως της ισχύος του παρόντος νόμου, εξακολουθητικώς δε κατόπιν εντός εκάστης εφεξής εξαμηνίας αναφέρωσιν εγγράφως εις την επιθεώρησιν εργασίας την κατά τους κειμένους νόμους και κανονισμούς κατάστασιν εν γένει της λειτουργίας των άνω επιχειρήσεων και τα προς θεραπείαν των ελλείψεων ληπτέα μέτρα. Σελ. 284(α) Τεύχος 1297 Σελ. 2 Οι τεχνικοί διευθυνταί, εφ’ όσον, κατά τα ειρημένα, υπέβαλον ειλικρινείς εκθέσεις, απαλλάσσονται της ποινικής διώξεως. Οι γενικοί διευθυνταί ή ιδιοκτήται απαλλάσσονται της ποινικής διώξεως, εφ’ όσον έχουσι τεχνικόν διευθυντήν της επιχειρήσεως, υπό την άμεσον επίβλεψιν ή διαταγήν του οποίου διατελεί το εργαζόμενον προσωπικόν, και εφ’ όσον εξετέλεσαν εγκαίρως τα παρ’ αυτού ήτοι υπό της επιθεωρήσεως της εργασίας υποδειχθέντα μέτρα. Εν υποτροπή λαβούση χώραν εντός διετίας από της καταδίκης πάσαι αι ανωτέρω ποιναί διπλασιάζονται. Αι ανωτέρω παραβάσεις διώκονται και εξ επαγγέλματος, δικαζόμεναι υπό του πλημελειοδικείου του τόπου της εργασίας. Αναστολή ή μετατροπή ποινής, ως και ανακοπή και έφεσις, δεν επιτρέπονται εν προκειμένω. Οσάκις επί των τοιούτων παραβάσεων υπάρχει μήνυσις του αρμοδίου επιθεωρητού ή επόπτου εργασίας, ο εισαγγελεύς υποχρεούται εις εισαγωγήν της υποθέσεως εις το πλημελειοδικείον ανυπερθέτως κατά την πρώτην δικάσιμον αυτού μεθ’ ημέρας δέκα από της υποβολής της μηνύσεως, εν αναβολή δε τυχόν υπό του πλημελειοδικείου την πρώτην δικάσιμον μεθ’ ημέρας 20 από της δημοσιεύσεως της αναβλητικής αποφάσεως». Αντικατεστάθη ως άνω δια του άρθρ. 1 εδ. β΄ ν. 2943. Κατά το άρθρ. 10 του ν. 6142 (9Αα.9ς) επί των παραβάσεων του παρόντος Β.Δ/τος εφαρμόζονται αι διατάξεις του Ν.Δ. της 22/28 Νοεμ. 1923 π. αμέσου εκδικάσεως πλημμελημάτων τινών επ’ αυτοφώρω (9.Αα.7). Δια την επιμέτρησιν των χρηματικών ποινών, βλ. Α.Ν. 110/1945 και άρθρ.57 και 474 του νέου Ποινικού Κώδικος, ως και Β.Δ. 27 Δεκ. 1950 (τομ. 8 σελ. 28,80 και 84,1). 15.Λ.α.2 Υγιεινή και ασφάλεια χώρων εργασίας και εργαζομένων ΄Αρθρ.4.-Την εφαρμογή του νόμου τούτου εποπτεύουσιν «το σώμα επιθεωρήσεως εργασίας», οι υγειονομικοί ιατροί, ή αι ειδικαί αρχαί, αίτινες ήθελον ορισθή δι’ ειδικού νόμου πάσα δε παράβασις καταδιώκεται επί τη μηνύσει παντός ιδιώτου και πάσης εργατικής ενώσεως και αυτεπαγγέλτως, εκδικάζεται δε δι’ απ’ ευθείας κλήσεως. «Αι ειδικαί αρχαί, αι επιφορτισμέναι την εφαρμογήν και εκτέλεσιν των απαγορευτικών διατάξεων του νόμου τούτου, δικαιούνται, όταν κρίνωσι τούτο αναγακαίον, να προβαίνωσιν εις εξέτασιν της υγείας του εργαζομένου προσωπικού των εν τω άρθρ. 1 επιχειρήσεων και εργασιών και να λαμβάνωσι τα αναγκαία μέτρα προς προφύλαξιν από μολυσματικών και άλλων νόσων. Η ιατρική εξέτασις των εργαζομένων ανατίθεται παρά του προϊσταμένου επιθεωρήσεως εργασίας, τη εγκρίσει του υπουργού, εις ειδικούς ιατρούς. Εις τον προϋπολογισμόν του υπουργείου της Εθνικής Οικονομίας αναγράφεται κατ’ έτος πίστωσις (εκ δραχμών δώδεκα χιλιάδων), προς αμοιβήν των ιατρών, ήτις κανονίζεται δια Β.Δ/τος». Ετροποποιήθη και συνεπληρώθη, κατά τα εντός « ». δια του άρθρ. 1 εδάφ. β΄ του Νόμ. 2943 (15 Θα.5). ΄Αρθρ.5.-Τα κατά τας διατάξεις του νόμου τούτου επιβαλλόμενα πρόστιμα κατατίθενται παρά τη Εθνική Τραπέζη της Ελλάδος εις έντοκον λογαριασμόν, υπό τον τίτλον «Ταμείον Προνοίας υπέρ των Εργατών». Ιδιαίτερος νόμος θέλει κανονίσει τα της διαθέσεως του κεφαλαίου τούτου. ΄Αρθρ.6.-Δια Β.Δ/των και ειδικών κανονισμών, συντασσομένων μετά γνωμοδότησιν του ιατροσυνεδρίου υπό του Ανωτάτου Συμβουλίου Εργασίας και κυρουμένων υπό του υπουργού της Εθνικής Οικονομίας, κανονισθήσονται τα της εκτελέσεως του νόμου τούτου. 